
Parlamentul  României

Camera  Deputaţilor

Comisia pentru industrii si servicii










  Bucureşti, 18.11.2003

                                                                                                                Nr.23/112/2002

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind aprobarea Ordonanţei de urgenţă a Guvernului nr.47/2002 de modificare şi completare a Legii minelor nr.61/1998 şi a Legii petrolului nr.134/1995, transmis cu adresa nr.254 din 23 mai 2002, spre dezbatere şi avizare în fond, în procedură de urgenţă.



În raport de obiectul şi conţinutul său, proiectul de lege face parte din categoria legilor organice.

PREŞEDINTE,

István Antal

Parlamentul  României

Camera  Deputaţilor

Comisia pentru industrii si servicii

Bucureşti, 18.11.2003

                                                                                                                Nr.23/112/2002

RAPORT

asupra proiectului de Lege privind aprobarea Ordonanţei de urgenţă a Guvernului nr.47/2002

de modificare şi completare a Legii minelor nr.61/1998 şi a Legii petrolului nr.134/1995



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere şi avizare, în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.47/2002 de modificare şi completare a Legii minelor nr.61/1998 şi a Legii petrolului nr.134/1995, transmis cu adresa nr.254 din 23 mai 2002 şi înregistrat sub nr.23/112/2002.



Proiectul de lege a fost adoptat de Senat în şedinţa din 16 mai 2002, în conformitate cu prevederile art.74 alin.(1) din Constituţia României din 1991.



Proiectul de lege este însoţit de:



- avizul favorabil nr.21/424/04.06.2002 al Comisiei pentru politică economică, reformă şi privatizare;



- avizul favorabil nr.430/29.03.2002 al Consiliului Legislativ;



- avizul favorabil nr.813/04.04.2002 al Consiliului Economic şi Social;



- punctul de vedere nr.30151/12.02.2003 al Ministerului Finanţelor Publice.



Ordonanţa de urgenţă are ca obiect modificarea şi completarea Legii minelor nr.61/1998 şi a Legii petrolului nr.134/1995, vizând corelarea dintre valoarea economică a diferitelor produse miniere şi petroliere cu valoarea redevenţei datorată de concesionarii activităţilor miniere sau petroliere.



Comisia a examinat şi dezbătut proiectul de lege în şedinţa din 11 noiembrie 2003.



Amendamentele comisiei se referă la:



- abrogarea prevederilor referitoare la modificarea Legii nr.61/1998 având în vedere că această lege a fost deja abrogată prin Legea minelor nr.85/2003 care a preluat, cu modificări, prevederile respective;



- reformulări ale textelor privind Legea petrolului pentru claritate şi eliminarea oricărui echivoc.



La lucrările comisiei au participat 16 deputaţi din totalul de 25 membri ai comisiei, iar raportul a fost adoptat cu unanimitate de voturi, cu amendamente admise şi respinse.



În conformitate cu prevederile art.51 şi 52 din Regulamentul Camerei Deputaţilor, au participat, ca invitaţi, din partea Ministerului Economiei şi Comerţului - doamna director general Rodica Dumitriu, iar din partea Agenţiei Naţională pentru Resurse Minerale - doamna preşedinte Iuliana Stratulat.



În raport de obiectul şi conţinutul său, proiectul de lege face parte din categoria legilor organice.

I.   A M E N D A M E N T E     A D M I S E

Comisia propune plenului Camerei Deputaţilor adoptarea proiectului de lege cu următoarele amendamente:

	Nr.

crt.
	Text OUG nr.47/2002

adoptat de Senat
	Amendamente admise


	Motivaţie

	0
	1
	2
	3

	1.
	Titlul legii

LEGE

privind aprobarea Ordonanţei de urgenţă a Guvernului nr.47/2002 de modificare şi completare a Legii minelor nr.61/1998 şi a Legii petrolului nr.134/1995


	Nemodificat
	

	2.
	Articol unic. - Se aprobă Ordonanţa de urgenţă a Guvernului nr.47 din 11 aprilie 2002 de modificare şi completare a Legii minelor nr.61/1998 şi a Legii petrolului 


	Articol unic. - Se aprobă Ordonanţa de urgenţă a Guvernului nr.47 din 11 aprilie 2002 de modificare şi completare a Legii minelor nr.61/1998 şi a Legii petrolului 


	


	0
	1
	2
	3

	
	nr.134/1995, publicată în Monitorul Oficial al României, Partea I, nr.267 din 22 aprilie 2002.
	nr.134/1995, publicată în Monitorul Oficial al României, Partea I, nr.267 din 22 aprilie 2002 cu următoarele modificări:


	

	3. 
	Ordonanţă de urgenţă

de modificare şi completare a Legii minelor nr.61/1998 şi a Legii petrolului nr.134/1995
	1. Titlul Ordonanţei de urgenţă va avea următorul cuprins:

"Ordonanţă de urgenţă

de modificare şi completare a Legii petrolului nr.134/1995"


	Legea minelor nr.61/1998 a fost abrogată prin Legea minelor nr.85/2003, care a preluat cu modificări şi prevederile prezentei ordonanţe.



	4. 
	Art.I - Legea minelor nr.61/1998, publicată în Monitorul Oficial al României, Partea I, nr.113 din 16 martie 1998, se modifică după cum urmează:

1. Punctul 25 din articolul 3 va avea următorul cuprins.

"25. Producţia minieră - cantitatea de produse miniere extrasă în vederea prelucrării şi/sau comercializării de titular."

2. Punctul 28 din articolul 3 va avea următorul cuprins.

"28. Redevenţa minieră reprezintă suma datorată de concesionar bugetului de stat, pentru resursele minerale extrase în vederea prelucrării şi/sau comercializării de către titular."

3. Articolul 31 va avea următorul cuprins:

"Art.31 - (1) Redevenţa minieră cuvenită bugetului de stat se stabileşte la o cotă procentuală din valoarea producţiei miniere, după cum urmează:

a) o cotă de 2% pentru cărbuni, minereuri feroase, neferoase, de aluminiu, auro-argintifere, de metale nobile, radioactive, minereuri de metale rare şi disperse, roci aluminifere şi produse reziduale miniere;

b) o cotă de 6% pentru substanţe utile nemetalifere;

c) o cotă de 8% pentru săruri haloide;

d) o cotă de 6% pentru roci utile cu excepţia rocilor ornamentale la care cota este de 10%.

(2) Redevenţa minieră cuvenită bugetului de stat, pentru ape minerale naturale la sursă, se stabileşte în echivalent a 2 euro/1000 litri la cursul BNR de la data plăţii.

(3) Redevenţa minieră este datorată din ziua începerii realizării producţiei şi se plăteşte trimestrial, cu scadenţă la data de 25 a primei luni din trimestrul următor."


	2. Articolul I se abrogă.


	Legea minelor nr.61/1998 a fost abrogată prin Legea minelor nr.85/2003, care a preluat cu modificări şi prevederile prezentei ordonanţe.



	5. 
	Art.II. - Legea petrolului nr.134/1995 publicată în Monitorul Oficial al României, Partea I, nr.301 din 30 decembrie 1995, cu modificările ulterioare, se modifică şi se completează după cum urmează:


	Nemodificat
	

	6. 
	1. Literele f) şi m) ale articolului 2 vor avea următorul cuprins:

"f) operaţiuni petroliere semnifică ansamblul de activităţi privind explorarea, dezvoltarea şi exploatarea unui zăcământ petrolier, înmagazinarea subterană, transportul şi tranzitul petrolului pe conducte magistrale precum şi operarea terminalelor petroliere aflate în domeniul public al statului;

m) redevenţa petrolieră reprezintă suma datorată de către titularii acordurilor petroliere bugetului de stat, în condiţiile legii, pentru efectuarea activităţii de exploatare a unui zăcământ petrolier şi pentru utilizarea bunurilor aflate în domeniul public al statului, necesare transportului şi tranzitului petrolului pe conducte magistrale precum şi operării terminalelor petroliere."


	3. La articolul II, punctul 1, literele f) şi m) ale articolului 2 vor avea următorul cuprins:

"f) operaţiuni petroliere semnifică ansamblul de activităţi privind explorarea, dezvoltarea şi exploatarea unui zăcământ petrolier, înmagazinarea, transportul, tranzitul petrolului pe conducte magistrale precum şi operarea terminalelor petroliere;

m) redevenţa petrolieră reprezintă suma datorată de către titularii acordurilor petroliere bugetului de stat, în condiţiile legii, pentru efectuarea activităţii de exploatare a unui zăcământ petrolier şi pentru utilizarea bunurilor necesare transportului şi tranzitului petrolului pe conducte magistrale precum şi operării terminalelor petroliere, aflate în domeniul public al statului."


	Definiţia operaţiunilor petroliere nu este legată de structura proprietăţii.

Inversarea sintagmelor pentru claritatea textului.

	7. 
	2. Articolul 29 se abrogă.


	Nemodificat
	

	8. 
	3. Articolul 30 va avea următorul cuprins:

"Art.30 - Titularii acordurilor petroliere sunt obligaţi la plata către bugetul de stat a unei redevenţe petroliere:

Redevenţa petrolieră se stabileşte după cum urmează:

a) o cotă procentuală din valoarea producţiei brute extrase pentru operaţiunile petroliere de exploatare a zăcămintelor petroliere, după cum urmează:

REDEVENŢA                  PRODUCŢIE BRUTĂ

      %                       gaze naturale 106mc/trimestru

3,5% pt.zăcăminte

care produc                                      sub 10

7,5% pt. zăcăminte

care produc                                    între 10 şi 50

9% pt. zăcăminte 

care produc                                    între 50 şi 200

13% pt. zăcăminte

care produc                                     peste 200

_____________________________________

     %                                           ţiţei condensat

                                            103 ne/trimestru____

3,5% pr. zăcăminte

care produc                                        sub 10

5% pt.zăcăminte

care produc                                   între 10 şi 20

7% pr.zăcăminte 

care produc                                  între 20 şi 100

13,5% pt.zăcăminte

care produc                                     peste 100____

b) o cotă de 5% din valoarea veniturilor brute realizate din operaţiunea petrolieră de transport şi tranzit al petrolului prin sistemele naţionale de transport al petrolului, precum şi din operaţiunile petroliere efectuate prin terminalele petroliere, aflate în domeniul public al statului.

Redevenţa petrolieră este datorată din ziua începerii operaţiunilor petroliere şi este plătibilă trimestrial cu scadenţă la data de 25 a primei luni a trimestrului următor."


	4. La articolul II, punctul 3, articolul 30 va avea următorul cuprins:

"Art.30 - Titularii acordurilor petroliere sunt obligaţi la plata către bugetul de stat a unei redevenţe petroliere:

Redevenţa petrolieră se stabileşte după cum urmează:

a) o cotă procentuală din valoarea producţiei brută extrasă rezultată din activitatea de exploatare a zăcămintelor petroliere, după cum urmează:

REDEVENŢA                  PRODUCŢIE BRUTĂ

      %                       gaze naturale 106mc/trimestru

3,5% pt.zăcăminte

care produc                                      sub 10

7,5% pt. zăcăminte

care produc                                    între 10 şi 50

9% pt. zăcăminte 

care produc                                    între 50 şi 200

13% pt. zăcăminte

care produc                                     peste 200

________________________________________

     %                                           ţiţei condensat

                                            103 tone/trimestru____

3,5% pr. zăcăminte

care produc                                        sub 10

5% pt.zăcăminte

care produc                                   între 10 şi 20

7% pr.zăcăminte 

care produc                                  între 20 şi 100

13,5% pt.zăcăminte

care produc                                      peste 100____

b) o cotă de 5% din valoarea veniturilor brute realizate din activitatea de transport şi de tranzit al petrolului prin conductele magistrale aparţinând sistemului naţional de transport al petrolului, precum şi din operaţiunile petroliere efectuate prin terminalele petroliere, aflate în domeniul public al statului.

Redevenţa petrolieră este datorată din ziua începerii operaţiunilor petroliere şi este plătibilă trimestrial cu scadenţă la data de 25 a primei luni a trimestrului următor."


	Eliminarea exprimării redundante.

Claritatea exprimării, în corelare cu definiţia de la punctul 3.

	9. 
	4. Articolul 32 va avea următorul cuprins.

"Art.32 - Verificarea exactităţii datelor pe baza cărora se calculează redevenţa petrolieră se face de Autoritatea competentă, precum şi de organele de stat cu atribuţii în domeniul controlului financiar.

Pentru neplata în termen a redevenţei petroliere se datorează majorări de întârziere şi penalităţi de întârziere, conform legislaţiei fiscale în vigoare."


	Nemodificat
	

	10. 
	5. După alineatul 2 al articolului 43 se introduce un nou alineat, cu următorul cuprins:

"Activităţile de operare a conductelor magistrale aparţinând sistemelor naţionale de transport al petrolului, precum şi a terminalelor petroliere se atribuie direct, printr-un acord petrolier, persoanelor juridice care desfăşoară aceste activităţi la data intrării în vigoare a prezentului alineat."


	5. La articolul II, punctul 5, alineatul (3) al articolului 43 va avea următorul cuprins:

"Activităţile de operare a conductelor magistrale aparţinând sistemului naţional de transport al petrolului, precum şi a terminalelor petroliere se atribuie direct, printr-un acord petrolier, persoanelor juridice care desfăşoară aceste activităţi la data intrării în vigoare a prezentei ordonanţe."


	Sistemul naţional de transport este unic.

Respectarea normelor de tehnică legislativă.


II.  A M E N D A M E N T E     R E S P I N S E

	Nr.

crt.
	Text OUG nr.47/2002

adoptat de Senat
	Amendamente respinse


	Motivaţia

susţinerii/respingerii

	0
	1
	2
	3

	1.
	____
	1. Punctul 25 din articolul 3 al Legii minelor nr.61/1998 se completează cu următorul alineat:

"Prevederile prezentei ordonanţe de urgenţă se aplică numai celor care obţin concesiuni după publicarea acesteia. Pentru concesiunile acordate anterior se aplică în continuare prevederile Legii minelor nr.61/1998 şi Legii petrolului nr.134/1998, pe toată durata concesiunii şi dacă prin actele de concesionare nu se prevede altfel."

Dep. Napoleon Pop - PNL


	Motivaţia susţinerii:
Actul de concesiune este un contract care stabileşte drepturi şi obligaţiuni, atât pentru cel care concesionează (statul) cât şi pentru concesionar. Modificarea prevederilor din contract în mod unilateral, dă dreptul celeilalte părţi de acţionare în judecată. Pe de altă parte, într-un stat de drept nu este posibilă modificarea prin lege a prevederilor unui contract între părţi.

Motivaţia respingerii:
Legea minelor nr.61/1998 a fost deja abrogată prin Legea minelor nr.85/2003.



	2.
	
	Art.I1 Legea minelor nr.85/2003 se modifică după cum urmează:

"1. Alineatul (1) al articolului 44 va avea următorul cuprins:


	Motivaţia susţinerii:
Suma vărsată la bugetele locale are ca scop întreţinerea   infrastructurii

locale utilizate şi afectate de activitatea minieră.




	0
	1
	2
	3

	
	____
	(1) Titularii licenţelor sau permiselor sunt obligaţi la plata către bugetul de stat a unei taxe pentru activitatea de prospecţiune, explorare şi exploatare a resurselor minerale, precum şi a unui procent de 80% din valoarea redevenţei miniere; restul de 20% din valoarea redevenţei miniere se plăteşte către bugetele localităţilor pe teritoriul cărora se desfăşoară exploatarea minieră."

Dep.Istvan Antal - UDMR


	Motivaţia respingerii:

Proiectul de lege aflat în dezbatere se referă la modificarea Legii petrolului nr.134/1995.

În plus, redevenţa este venit la bugetul de stat, similar prevederilor din legislaţia europeană.


                                      PREŞEDINTE,                                                              SECRETAR,

                                        István Antal                                                                Aurelia Vasile

          RAPORTORI:







Dep. Istvan Antal - UDMR
Dep. Ioan Bivolaru - PSD







Dep. Aurelia Vasile - PSD
Dep. Cristian Buzea - PRM







Dep. Marin Anton - PNL
Dep. Valentin Calcan - PSD







Dep. Dumitru Chiriţă - PSD
Dep. Ioan Miclea - PRM







Dep. Doru Palade - PRM
Dep. Oana Manolescu - Minorităţi







Dep. Robert Raduly - UDMR
Dep. Mihail Fâcă - PSD








Dep. Florentin Sandu - PSD
Dep. Luca Ştefănoiu - PSD

Expert,

Silvia Vlăsceanu

